Държавен вестник, бр. 77, 2023 г., стр. 150

СТР.  150	
Д Ъ Р Ж А В Е Н  В Е С Т Н И К 	
БРОЙ  77
лекарствен списък (ПЛС) по чл. 262, ал. 6, т. 1 
от ЗЛПХМ, за които са подадени заявления за 
заплащане по реда на Наредба № 10 от 2009 г. 
за условията, реда, механизма и критериите 
за заплащане от Националната здравнооси-
гурителна каса на лекарствени продукти, 
медицински изделия и на диетични храни за 
специални медицински цели и на помощни 
средства, приспособления, съоръжения и 
медицински изделия за хората с увреждания, 
договаряне на отстъпки и възстановяване 
на превишените средства при прилагане 
на механизъм, гарантиращ предвидимост и 
устойчивост на бюджета на НЗОК (Наредба 
№ 10 от 2009 г.).
Чл. 31. Лекарствените продукти от при-
ложение № 1 на ПЛС, които се заплащат от 
НЗОК, са посочени в „Списък с лекарствени 
продукти, които НЗОК заплаща по реда на 
Наредба № 10 от 2009 г. за условията, реда, 
механизма и критериите за заплащане от 
Националната здравноосигурителна каса на 
лекарствени продукти, медицински изделия и 
на диетични храни за специални медицински 
цели, договаряне на отстъпки и възстановя-
ване на превишените средства при прилагане 
на механизъм, гарантиращ предвидимост и 
устойчивост на бюджета на НЗОК“, който се 
публикува на интернет страницата на НЗОК 
и е задължителен за ИДП.
Чл. 32. (1) За един и същ период на лечение 
НЗОК заплаща до три лекарствени продукта, 
предписани на ЗОЛ за едно заболяване, не-
зависимо от реда и начина на извършване на 
предписанията, вида и броя на електронните 
предписания, на които те са предписани.
(2) Националната здравноосигурителна каса 
заплаща предписаните и отпуснати на ЗОЛ 
лекарствени продукти при условия, по ред, 
начин и срокове, посочени в Наредба № 10 от 
2009 г., в списъка по чл. 31 и в сключените 
договори с аптеки.
(3) Националната здравноосигурителна каса 
извършва постоянен мониторинг и анализ на 
предписаните, отпуснати и заплатени изцяло 
или частично от НЗОК лекарствени продукти, 
както и по отделните заболявания по МКБ.
(4) Националната здравноосигурителна каса 
не заплаща лекарствени продукти, предписани 
и отпуснати на:
1. лица с прекъснати здравноосигурител-
ни права по чл. 109, ал. 1 ЗЗО към момента 
на предписване и отпускане на лекарствени 
продукти;
2. лица, които са освободени от задъл-
жението за внасяне на здравноосигурителни 
вноски съгласно чл. 40а, ал. 1 ЗЗО.
Чл. 33. (1) Извън списъка по чл. 31 НЗОК 
заплаща напълно или частично до размера 
на получените трансфери от Агенцията за 
социално подпомагане:
1. лекарствени продукти, предписани и 
отпуснати на ветерани от войните при усло-
вията и по реда на наредбата по чл. 5, ал. 5 
от Правилника за прилагане на Закона за 
ветераните от войните (ППЗВВ);
2. лекарствени продукти, предписани и 
отпуснати на военноинвалиди и военнопо-
страдали по чл. 15, ал. 1 и 2 от Закона за 
военноинвалидите и военнопострадалите 
(ЗВВ), при условията и по реда на наредбата 
по чл. 15, ал. 5 ЗВВ.
(2) Лекарствените продукти по ал. 1, т. 1 са 
определени в списък, утвърден от министъра 
на здравеопазването на основание чл. 5, ал. 1 
ППЗВВ, а лекарствените продукти по ал. 1, 
т. 2 – в списък, утвърден от министъра на 
здравеопазването на основание чл. 15, ал. 1 
и 2 ЗВВ.
(3) Средствата за лекарствените продукти 
по ал. 1 са за сметка на държавния бюджет 
и се изплащат от Агенцията за социално 
подпомагане чрез НЗОК.
Раздел II
Условия и ред за предписване на лекарствени 
продукти
Чл. 34. (1) Право да предписват лекарствени 
продукти от списъка по чл. 31 имат лекари 
по дентална медицина от лечебни заведения 
за извънболнична дентална помощ, работещи 
в изпълнение на договор с НЗОК.
(2) Извън случаите по ал. 1 право да пред-
писват лекарствени продукти от списъка по 
чл. 31 на лишени от свобода лица имат и 
лекари по дентална медицина, работещи в 
лечебните заведения към Министерството 
на правосъдието.
(3) Лицата по ал. 1 и 2 предписват лекар-
ствени продукти за домашно лечение на ЗОЛ 
на територията на страната с установени 
заболявания в съответствие с наредбата по 
чл. 45, ал. 3 ЗЗО.
(4) Лекарствените продукти от списъка по 
чл. 31 се предписват на лица с непрекъснати 
здравноосигурителни права, лица с право на 
здравно осигуряване, удостоверено от друга 
държава – членка на ЕС, от друга държава 
от ЕИП или съгласно двустранни спогодби 
към датата на извършване на предписанието.
(5) Лекарствените продукти се предписват 
на основание чл. 56, ал. 1 ЗЗО и при спазване 
изискванията на действащото законодателство, 
настоящия НРД и сключените с НЗОК дого-
вори за оказване на дентална помощ.
Чл. 35. (1) Лекарствените продукти се 
предписват само след извършен преглед, 
който се удостоверява с подписа на ЗОЛ в 
амбулаторния лист.
(2) Лекарят по дентална медицина е длъжен 
да уведоми ЗОЛ, респ. негов родител, настой-
ник или попечител, за вида на предписаните 
лекарствени продукти, тяхното действие/